CELEX: C2005/069/09
Language: da
Date: 2005-03-19 00:00:00
Title: Sag C-517/04: Anmodning om præjudiciel afgørelse forelagt ved afgørelse afsagt den 15. december 2004 af College van Beroep voor het Bedrijfsleven i sagen Visserijbedrijf D.J. Koornstra & Zn. V.o.f. mod Productschap Vis

19.3.2005   
            
            
               DA
            
            
               Den Europæiske Unions Tidende
            
            
               C 69/4
            
         Anmodning om præjudiciel afgørelse forelagt ved afgørelse afsagt den 15. december 2004 af College van Beroep voor het Bedrijfsleven i sagen Visserijbedrijf D.J. Koornstra & Zn. V.o.f. mod Productschap Vis
   (Sag C-517/04)
   (2005/C 69/09)
   Processprog: nederlandsk
   Ved afgørelse afsagt den 15. december 2004, indgået til Domstolens Justitskontor den 20. december 2004, har College van Beroep voor het Bedrijfsleven i sagen Visserijbedrijf D.J. Koornstra & Zn. V.o.f. mod Productschap Vis forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Er en afgift, som den i denne sag omhandlede, som en erhvervsdrivende skal betale i en medlemsstat for levering af rejer med et fiskerfartøj, der er registreret i denne medlemsstat, og som skal sikre finansieringen af rejesier og rejepillere i denne medlemsstat, forenelig med fællesskabsretten, navnlig artikel 25 EF og artikel 90 EF, når afgiften også skal betales for rejer, der af en sådan erhvervsdrivende leveres andre steder i Fællesskabet?
            
         
               2.
            
            
               Er det af betydning for besvarelsen af det foregående spørgsmål:
               
                           a)
                        
                        
                           hvor rejerne er fanget
                        
                     
                           b)
                        
                        
                           eller at rejerne efter levering et andet sted i Fællesskabet transporteres til den medlemsstat, hvori fiskerfartøjet er registreret
                        
                     
                           c)
                        
                        
                           eller at der ved levering et andet sted i Fællesskabet også dér er betalt for siningen og pilningen af rejerne?